
X-lógia hľadania výšin 31 
Milí priatelia, kamaráti, 

pozývam Vás do ďalšieho, už 31-vého príbehu „X-lógií hľadania výšin“. Dejiskom príbehu budú naše najmenšie veľhory. Áno uhádli ste, sú to Vysoké Tatry. Podrobne popisovať TANAP nemá zmysel, pretože každý aspoň jedenkrát najvyhľadávanejšie horstvo Slovenska navštívil. Otázka však je, či sme „prebádali“ naozaj všetko. Verím, že vždy sa nájdu miesta, kde sme ešte neboli. V čase nášho podujatia bude ešte platiť zimná uzávera, čo prináša isté nevýhody, ale aj výhody.  Nevýhodu je nedostupnosť tatranských sediel a štítov, ale to vyváži menší turistický ruch, čo znamená že Tatry nebudú „preplnené“! Nebojte sa, tatranských možností je skutočne dosť. Tí najzdatnejší, ktorý sa neboja lezenia po skalách, si môžu  dohodnúť na sobotu tatranského horského vodcu a vybrať sa aj na niektorý z turisticky nedostupných štítov. Tí menej zdatní sa môžu vybrať napríklad ku chate pri Zelenom plese, Téryho chatu, Zbojnícku chatu,  Skalnaté pleso, či vystúpiť na vrchol Predného Soliska do výšky 2117m, ktorý je otvorený aj počas zimnej uzávery. 
 
Pozývam Vás v termíne 28.05. – 30.05.2027 do Starej Lesnej, kde „rozložíme základný tábor v „Penzióne Lomnicky“. Verím, že i tu spoločne vytvoríme nezabudnuteľné  chvíle, ktoré budú spríjemnené službami útulného rodinného penziónu. Zaistenú máme celú kapacitu a je len na nás, či ju plne využijeme,  s akým vnútorným nastavením prídeme. Verím, že budeme počuť detský smiech, že budeme ochotní vnímať aj druhých, zdieľať sa a hovoriť  o našich starostiach a radostiach. Verím, že Pán Boh bude s nami a požehná tento pobyt.

         Poď sa aj Ty podeliť o seba a dopraj spoznať Ťa aj nám. Budeš v tatranskom  prostredí v kruhu zaujímavých ľudí. Poď načerpať energiu, aby si sa vrátil „tam dolu do všednosti“ duševne, duchovne i fyzicky silnejší.

Na čo sa pripraviť, tešiť a myslieť ?

V Sobotu  nás čaká turistika, cykloturistika, či prechádzky po okolí. Vytipované turistické možnosti budú zohľadňovať rôzne výkonnostné nároky a každý si príde na svoje. Návrhy turistických trás a zaujímavostí budú uverejnené najneskôr do 30. novembra 2026 na stránke www.cbba.sk. Po večeri bude priestor pre prezentovanie cestovateľských zážitkov a  večer zavŕšime pri ohníku (ak podmienky dovolia). Voňavá slaninka, či zaujímavé rozhovory by mohli byť dostatočne motivujúce pre každého. 

Nedeľné dopoludnie bude patriť tradičnému „Duchovnému zamysleniu“, o ktoré sa podelí niekto z nás. Nie je povinné, je však neodmysliteľnou súčasťou programov  X-lógií, pretože za všetkým je náš milostivý Trojjediný Boh. 

Spoločným fotografovaním sa náš program zavŕši.  Samozrejme, kto bude chcieť, môže si víkend predĺžiť, len to musí mne, alebo Andrejovi oznámiť v čas. 

Noví záujemcovia – prosím kontaktujte ma prosím e-mailom, alebo telefonicky.

Dôležité upozornenie ku prihláškam a zálohovej platbe :
Prihlasovacie formuláre, pozvánka s platobnými podmienkami  sú  k dispozícii na stránke https://www.cbba.sk/svk/aktivity/turistika
Aktivity –> Stretnutia v prírode –> Aktuality 

Ceny:
Dospelý (od 15 rokov) 	45 EUR / os / noc s polpenziou
Deti od 6 do 14,99 rokov 	35 EUR / os / noc s polpenziou
Deti do 5,99 rokov 		zdarma 

Raňajky budú podávané formou bufetových stolov a večera formou servírovaného trojchodového menu. Obedy je možné doobjednať individuálne. 

V cene je aj wellness 1 x 1h počas pobytu.


Prihlásiť a zložiť nevratnú zálohu vo výške 30 EUR / osobu a pobyt je potrebné najneskôr do 28.02.2027 na číslo účtu: SK07 8360 5207 0042 0049 9588. Dvojmiestny variabilný symbol nájdete v „Prihlasovacom formulári“. Ak platíte za viacero osôb, uveďte prosím variabilné symboly všetkých osôb za sebou napr. “10” + “11” + “12” -> „101112“.

Tešíme sa na každého z Vás !

Martin, +421 908 732 647, martin.duriska@zoznam.sk  

a

Andrej, andrej.vrabel@gmail.com

